
ULOGA | POLOZAJ ZENA U SPORTSKOM NOVINARSTVU 


SazZetak: Sportsko novinarstvo poseban je oblik novinarstva koji prenosi informacije o 
sportskim temama i dogadajima. Cesti su stereotipi kako muskarci mogu kvalitetnije 
izvestavati o sportskim dogadajima nego Zene. Stoga je cilj ovog rada saznati i prikazati 
kakav je polozaj i uloga Zena u sportskom novinarstvu bio nekada, a kakav je danas, 
odnosno otkriti susrecu li se sportske novinarke s diskriminacijom, sta javnost misli o 
Zenama u sportskom novinarstvu i kakvu buducnost imaju Zene u toj delatnosti. U tom 
smislu postavljene su hipoteze: Zenama je teze uspeti u sportskom novinarstvu, kako se 
sportske novinarke susrecu s raznim oblicima diskriminacije i kako je uopste manji 
interes Zena za sportsko novinarstvo. U istrazivanju je koriscena opsta i posebna 
metodologija, ali i istorijski metod, pomocu kojeg je otkrivena istorijska uloga Zena u 
novinarstvu uopste, kao i u sportskom novinarstvu. Sadrzajno su prvo obradene 
posebne karakteristike sportskog novinarstva i sportskih novinara, a zatim je obavljeno 
istrazivanje. Koriscena je recentna literatura i sprovedene su ankete s raznim ciljanim 
grupama. Rezultati istrazivanja su utvrdili opravdanost cilieva o polozaju Zena u 
sportskom novinarstvu, a time i potvrdili postavljene hipoteze. Na temelju prikupljenih 
podataka napravijena je analiza rezultata pa su nakon rasprave doneseni zakljucci. 
Nastavak istrazivanja ove teme treba usmeriti na sofisticiranije metode, te na 
obrazovni proces kako bi Zene bile vise i kvalitetnije zastupliene u sportskom 
novinarstvu. 


Kljucne reci: mediji, sportsko novinarstvo, sportske novinarke, diskriminacija. 


1. Uvod 


Novinarstvo je profesija koja se razvijala u skladu s razvojem drustva. Kao i u drugim 
drustvenim, a posebno u privrednim aktivnostima, vodecu ulogu imali su muSkarci. U 
radu se obraduju polozaj, uloga, ali i problemi zbog ¢ega zene manje sudeluju u 
novinarskoj drustvenoj delatnosti, Sto se vidi iz podataka da se, na primer, muSkarci 
kao voditelji pojavljuju u 60 odsto analiziranih informativnih emisija. Zene su izrazito 

podzastupljene kao nosioci sadrzaja vesti — u toj ulozi se pojavijuju u tek 8,3% 
slucajeva, a muSkarci u Cetiri puta vise — 33,4%. Izjave muSkaraca triput su Cesce u 
dnevnicima, dok zenskih glasova uopSte nema u 40% priloga koje potpisuju novinarke, 
te u vise od polovine priloga koje potpisuju muSkarci (Car i dr., 2017). 


Posebna paznja se posveCcuje sportskom novinarstvu kao vrlo vazZnom delu novinarstva 
bez kojeg je nezamisliv bilo koji medij kako na lokalnom, tako i na nacionalnom, 
regionalnom, pa i na globalnom nivou. ,Sportsko novinarstvo je posebna vrsta 
novinarstva koja sportske dogadaje i s njima povezane teme najavijuje, izravno 
prenosi, komentarise i analizira nakon Sto zavrse, a neizravni deo tog procesa su 
sportski dogadaji i njihovi ucesnici, predmet informacije, mediji i sportski novinari te 
recipijenti” (Vasilj, 2014: 23). Osim toga, paZnja je i na sportskim novinarima kao 
osobama koje vole sport i prate razne sportove kako bi Sto kvalitetnije informisali 
javnost o sportu, sportistima, sportskim klubovima i organizacijama i sportskim 
dogadajima. 


Posebna paZnja u Clanku je usmerena na poloZaj i ulogu Zena u sportskom novinarstvu. 
Naime, Zene su se kroz celu istoriju borile za ravnopravnost s muSkarcima, a tako je 
bilo i sa Zenama u sportskom novinarstvu, koje su prolazile period od uopste ulaska u 
taj svet do nerazumevanja, obezvredivanja od strane kolega i javnosti do pojave raznih 
stereotipa. Mnoge sportske novinarke su nailazile na razne neugodnosti tokom 
obavljanja svog posla. Neke su bili fizi¢ki napadnute, druge su bile seksualno 
zlostavijane ili uznemiravane ili su bile predmet zlobnih komentara. Bilo je stavova da 
su Zene zamena za popunjavanje, ali ne i glavne od ponedeljka do petka (Swanson, 
2009). U praksi su sportske novinarke nailazile na znatne prepreke s kojima su se 
suocavale ako su Zelele uspeti kao novinarke. Narocito su bile uskracene u 
obrazovanju, edukaciji i napredovanju. Medutim, ipak je bilo nekoliko odluc¢nih, 
pionirki koje su pronasle put u redakcije uz Zestok otpor vecinom muSske radne snage 
(Franks, 2013: 1). 


Sportske novinarke i danas se nalaze u neugodnim situacijama. Susrecu se s raznim 
problemima i oblicima diskriminacije. Bez obzira Sto danas vise nije neobicno videti 
zenu u sportskom novinarstvu, one su i dalje znatno manje zastupljene u pracenju 
sporta, mada se taj broj povecava. Ishodiste ovog rada je istrazivanje uloge i polozaja 
zena u sportskom novinarstvu. U tom smislu je postavljena hipoteza kako su zene 
suocene s vise otezavajucih okolnosti i diskriminacija, Sto uti¢e na manje sudelovanje 
zena u sportskom novinarstvu. Zato je sprovedena viseslojna anketa na podrucju 
Republike Hrvatske i susednih zemalja kako bi se utvrdile Ccinjenice koje dokazuju 
hipotezu. Cilj ovog rada je saznati kakav je polozaj i uloga zena u sportskom 
novinarstvu danas, otkriti susrecu li se sportske novinarke s diskriminacijom, Sta 
javnost misli o Zenama u sportskom novinarstvu, te kakvu buducnost imaju Zene u toj 
delatnosti. Za pronalazenje odgovora na ta pitanja koriscene su opsta i posebna 
metodologija, proucavane su opste spoznaje i zakonitosti, ali su autori dolazili i do 
viastitih spoznaja. Osim empirijske metode i postavijenog teorijskog okvira, za koji je 

sluzila recentna literatura i vec objavljeni naucni radovi iz podrucja novinarstva, u 
istrazivanju su sprovedene i ankete koje su bile s raznim ciljanim grupama. U prvoj 
anketi sudelovale su same sportske novinarke iz zemalja nastalih na podrucju bivse 
Jugoslavije. U drugoj je sudelovala sportska javnost uopsteno, a u trecoj je anketa 
poslata studentkinjama novinarstva. Takode, koriscen je i istorijski metod, pomocu 
kojeg su otkriveni stepeni i faze razvoja zenskog novinarstva, odnosno polozaj Zena u 
sportskom novinarstvu, te uporedeno stanje kroz istoriju i danaSnje stanje, a kako bi 
bili dobijeni i odgovori o mogucoj buducoj ulozi i polozaju Zena u sportskom 
novinarstvu. Sadrzajno su najpre obradene posebne_ karakteristike sportskog 
novinarstva i sportskih novinara, a onda je izvrseno istrazivanje putem odgovarajucih 
anketa. Na temelju prikupljenih podataka napravijena je analiza, te su u raspravi 
doneseni zakljucci prema ciljevima istraZivanja i postavljene hipoteze. 


2. Sportsko novinarstvo 


Prvo periodi¢no sportsko izdanje u Hrvatskoj izaSlo je 15. januara 1878. godine. U 
pitanju je bio casopis ,Sokol”, koji je izlazio polumesecéno pod urednickom palicom 
Andrije Hajdinjaka i Franje Hochmana, svega godinu dana. Zatim je poceo izlaziti ,, Sport 
Dalmatino”, 24. aprila 1890. godine u Splitu. To je prvo sportsko izdanje koje je imalo 
sadrzajne i graficke osobine, te je izlazilo dva puta mesecno, a prodavalo se putem 
preplate. ,,Hrvatski Sportski list” je prvo nezavisno novinarsko izdanje, koje se pocelo 
proizvoditi 1908. godine. Mario Reiger Vinodolski bio je urednik novina i smatra se 
jednim od prvih sportskih novinara (Acta Diurna, 2020). Istorijski dan bio je 15. maj 
1956. godine, kada je televizijska slika iz Beca preko Graca i Slovenije stigla u Zagreb. 
Nakon toga, sedmog septembra 1957. godine, dogodio se prvi TV prenos uZivo, a 
pratio je gala otvaranje Zagrebackog velesajma. U maju iste godine je doslo do prvog 
sportskog prenosa, a radilo se o fudbalskoj utakmici izmedu Jugoslavije i Italije, koja se 
igrala na stadionu u Maksimiru. Jugoslavija je slavila 6:1, a utakmicu je komentarisao 
Mladen Delié (Leksikon Hrvatske radiotelevizije, 2020). 


Razvoj Interneta kao nosioca informisanja i komunikacije je zapoceo kada je razvijen 
umrezeni hipertekstualni sistem za potrebe CERN-a pod nazivom World Wide Web 
(skraceno WWW), koji je ukljucivao HTML jezik i HTTP protokol, pa je nakon instaliranja 
na kompjuter nastao prvi Veb server (CERN, 2020). Razvojem Interneta je i pocelo 
onlajn novinarstvo, Ccije pozitivne strane su sledece: brzo objavijivanje informacija, 
izvestavanje uZivo, objava slika, audio i video zapisa, ekonomicnost i sli¢éno, a sve to 
odgovara i sportskom novinarstvu. Druga strana je ona negativna, koja zahteva paZnju 
posetilaca, poput nepouzdanih izvora, povrsnosti i nelektorisanog sadrZaja. 


»Sport se na internetskim portalima izborio za sam vrh zanimanja posetitelja, bilo da je 
rec o specijalnim sportskim portalima ili portalima koji imaju samo svoje sportske 
stranice. Otislo se toliko daleko da postoje posebni portali za odredene sportove, Cak i 

discipline ili sportske klubove, pritom izuzimajuci sluzbene mrezne stranice klubova i 
saveza koje su u sluzbi odnosa s javnoscu.” (Vasilj, 2014: 199) 


Sport je u svim zemljama bivse Jugoslavije vrlio popularan. Konkretno u Hrvatskoj 
najbolji primer je Svetsko fudbalsko prvenstvo u Rusiji 2018. kada je hrvatska fudbalska 
reprezentacija osvojila drugo mesto. ,,Prema podacima Google Trends? za juli 2018, 
pojmovi ‘Hrvatska — zemlja na Balkanu' i 'Hrvatska' nalaze se medu pet pojmova koji su 
zabelezili najveci rast broja pretraga na Google-u” (Cizmi¢, 2018). Buduci da u svim 
zemlijama bivse Jugoslavije postoji Siroka publika koja prati sport, glavni zadatak 
sportskih novinara iz najpoznatijih medija je da izvestavaju o najvaznijim sportskim 
dogadajima u zemlji, Evropi i svetu. U svim drzZavama, osim javnog servisa, postoje i 
televizije s nacionalnom koncesijom, koje prenose sportske dogadaje, kao i 
specijalizovani sportski kanali s komercijalnom orijentacijom. lako mu ve¢ decenijama 
predvidaju kraj, radio jos uvek opravdava poverenje svojih sluSalaca, a u tome zasluge 
ima i sportski sadrzaj. Vikend je na radiju rezervisan za sportske emisije, a na javnim 
radijskim servisima uobicajeni su prenosi domacih fudbalskih prvenstvenih utakmica. 


Sto se tite Stampe, sportskom novinaru ne nudi se moguénost dvosmerne 
komunikacije i treba znati kako uspostaviti interakciju s Ccitaocima. Ipak, sport je 
zahvalan za pracenje u Stampi, pa mu urednici posvecuju znatnu paZznju. Svi dnevno- 
politicki listovi, gotovo bez izuzetka, imaju sportske stranice. ,Stranice sportske rubrike 
u dnevnoj Stampi sve su brojnije i kvalitetnije” (Vasilj, 2014: 48). Sportski novinar u 
specijalizovanim sportskim dnevnim novinama svojim Ccitaocima je duzan omoguCiti 
kvalitetan sadrzaj, te zanimljive i ta¢ne informacije. Rezultati sportista na velikim 
takmicenjiima, kao Sto su Olimpijske igre, svetska i evropska prvenstva, nacionalne lige 
u popularnim sportovima, glavne su teme koje naj¢éesce budu i na naslovnoj stranici 
novina i portala ili u prvim radijskim i televizijskim vestima. U  specijalizovanim 
novinama posveCcuje se veca paznja sportovima koji nisu zastupljeni u ostalim medijima 
i amaterskom sportu. 


Prema Malovicu (2005: 306), osnovna obeleZja sportskog novinarstva su: 


e  izvestavanje o sportskim takmicenjima, ukljucujuci najave dogadaja; 

e ~=izvestavanje s takmicenja, komentari i odjeci nakon njih; 

e _izrada profila: prica i portreta sportista; 

e — predstavijanje novih igraca, trenera, novih sportova, analiza sezone i slicno. 


Sportske novinare prati glas da je njihova grana novinarstva medu jednostavnijima, 
trivijalnijima, Sto u praksi nije bas tako. Ljudi misle kako sportski novinari samo odlaze 
na sportske dogadaje i gledaju utakmice, posle ¢ega napisu izvestaj ili nekoliko recenica 
izjava i za to dobiju platu. Sportski novinar Cesto Zivi Zivot sporta i sportista koje prati, 
odlazi na treninge, posecuje takmicenja i stalno je u direktnoj vezi sa sportistima, 
trenerima i sportskim radnicima. (Bubalo, 2020) 


1 Stranica koja analizira popularnost upita za pretrazivanje na Google pretrazivacima. 

3. Zene u novinarstvu — istorijski pregled 


U 21. veku u nasSem druStvu je jos uvek nekima tesko shvatiti kako Zena tezi 
obrazovanju i profesionalnoj karijeri, a ne samo porodici i majéinstvu. Zene su u 
novinarstvu kroz istoriju morale proci trnovit put, a posebno je zanimljiva njihova 
pojava i uloga u sportskom novinarstvu. U cilju obrazlozenja prethodne tvrdnije, u 
nastavku ¢e biti navedeni neki karakteristi¢ni primeri sudelovanja Zena u novinarstvu u 
ranijim i aktuelnom razdoblju. U mnogim zemljama vecina istaknutih novinara i 
urednika su muSkarci. lako je doslo do znatnih promena i prilika za Zene koje rade u 
medijima u poslednjih nekoliko decenija, one su i dalje primetno u manjini u vrhunskim 
novinarskim ulogama, uprkos tome Sto, poslednjih godina, cine vecinu studenata 
novinarstva i na srodnim fakultetima. Posebno treba upozoriti na seksizam i muski 
egoizam ali i na opasnosti s kojima se suocavaju Zene kada u inostranstvu kao dopisnici 
izvestavaju iz ratnih zona. 


U pocetku je postojao mali broj novinarki poput Nellie Bly iz SAD-a ili Frances Power 
Cobbe ili Alice Meynell koje su pisale u engleskoj Stampi na prelazu u 20. vek (Franks, 
2013: 1). Zanimljiva je uloga i Katharine Graham, koja je poéela raditi kao novinarka 
kada je njen otac kupio ,,.7The Washington Post” 1933. godine u stecajnom postupku. 
»Katharine Graham preuzela je vodstvo 'Washington Posta' 1969, te je nosila titulu 
predsednice odnosno izvrsnog direktora 'Washington Post' kompanije” (Felsenthal, 
2011: 227). 


Jedna od pionirki medu zenama u sportskom novinarstvu bila je Mary Ellen Garber. U 
svet novinarstva uSla je za vreme Drugog svetskog rata, kada je potraZnja za ovim 
poslom bila velika zato Sto su mnogi muSkarci, pa tako i sportski novinari, u to vreme 
zavrsavali na ratistima (Garber, 2008). Dugo godina sportskim novinarkama nije bio 
dopuSten ulazak u svlacionicu. Naime, u americkim profesionalnim ligama obi¢aj je 
uzimanje izjava nakon utakmice u svlacionicama timova. Sportskim novinarkama to 
nije bilo dopusteno, a za to pravo koje su imale njihove kolege su se same izborile. 
Stoga, treba spomenuti Michaele Kemmelberg, koja je u muSku sviacionicu usla 1949. 
godine, zatim Lesley Visser, Christine Brennan, Claire Smit, koja je prva Afroamerikanka 
koja je pisala za ,,New York Times” i Robin Herman koja je prva Zena u NHL svlacionici. 
Nadalje, Jane Gross je prva Zena u NBA svlacionici. 


Od poznatih novinarki iz 20. veka paZnju zasluZuje i Italijanka Oriana Fallaci, iz Casopisa 
»L'Europeo” iz Milana, koja je izvestavala sa mnogih svetskih ratista, ali i sa sportskih 
takmicenja. Na primer, tokom demonstracija u vreme Olimpijskih igara u Meksiku nju 
je tesko ranila vojska, 2. septembra 1968. godine. Njeno svedocenje je pomoglo u 
Opovrgavanju navoda meksicke vlade, koja je tvrdila da se masakr nije dogodio 
(Hooper, 2006). 


U danasnje vreme, drustvene mreze svakako utic€u i na vecu popularnost sportskih 
novinarki. Tako je jedna od najpopularnijih Italijanka Diletta Leotta. Sportska 

prezenterka ranije na ,,Sky sport”-u, danas radi na striming servisu (streaming service) 
»DAZN”, specijalizovala se za pracenje italijanske fudbalske Serije A i Serije B. Ona je na 
drustvenoj mreZi ,,Instagram” u 2020. godini imala cak 6,8 miliona pratilaca (Diletta 
Leotta, 2020). 


Kada se govori 0 istoriji novinarstva na ovim prostorima, svakako period pocetaka Zena 
u tom poslu obelezila je Marija Juri¢é Zagorka, koja je od 1895. do 1910. godine bila 
zaposlena u redakciji novina ,,Obzor”, u kojima napreduje od anonimne reporterke do 
politicke novinarke koja izveStava o najvaznijim politickim dogadajima u regiji (Sredisnji 
drzavni portal, 2020). 


Kada je rec o hrvatskim sportskim novinarkama, kao i o sportskim novinarkama uopSste 
u bivsoj Jugoslaviji i zemljama kasnije nastalim na ovim prostorima, svakako je prvo 
ime Milka Babovic, koja je do danas ostala najcenjenija Zena u novinarstvu uopste. 
Nekad odli¢na atleti¢arka, viSestruka prvakinja i rekorderka Jugoslavije, dvostruka 
studentska prvakinja, triput proglasena najboljom hrvatskom sportistkinjom u anketi 
»sportskih novosti”, bila je prva sportska reporterka na podrucju bivse Jugoslavije. 
Sportskim novinarstvom bavila se od 1949. godine, a od 1957. na Televiziji Zagreb 
(danas Hrvatskoj televiziji). Zbog posebnog nacina komentarisanja postala je zastitni 
znak prenosa umetnickog klizanja, a dobitnica je niza nagrada iz podru¢ja novinarstva i 
sporta (Leksikon Hrvatske radiotelevizije, 2020). Preminula je 26. decembra 2020. 
godine u 93. godini Zivota. Bila je zarazena koronavirusom. 


4. Istrazivanje uloge i statusa zene u sportskom novinarstvu 


Pomocu tri odvojene ankete i njihovom analizom pokuSava se saznati o ulozi i statusu 
Zena u sportskom novinarstvu — kako same sportske novinarke doZivljavaju svoj status i 
ulogu tokom obavijanja svog posla, kako ih doZivijava javnost, kao i moguce smernice i 
promene koje bi mogle u ovoj delatnosti nastati u buducnosti. Treba naglasiti da je 
sprovedeno jedinstveno istrazivanje o statusu i ulozi sportskih novinarki. Anketu su 
ispunjavale sportske novinarke iz Hrvatske i susednih zemalja, Sto je prvo takvo 
ispitivanje koje je obavijeno medu sportskim novinarkama na podrucju zemalja bivse 
Jugoslavije (Hrvatska, Srbija, Slovenija, Bosna i Hercegovina, Crna Gora i Makedonija). 


4.1. Sportske novinarke na podru¢ju zemalja bivse Jugoslavije 


Veé samom analizom delovanja svih sportskih medija vidljivo je kako je sve vise i 
sportskih novinarki. Na podru¢ju nekih zemalja broj im se stalno povecava, najcesce i 
zbog povecanog broja Zena na fakultetima novinarstva ili srodnim fakultetima. U svim 
drzavama nastalih na podrucju bivse Jugoslavije deluju cehovske organizacije sportskih 
novinara, negde kao samostalno telo, negde kao ogranak krovne, drzavnog udruZzenja 
novinara, a sve su i Clanice AIPS-a (Association Internationale de la Presse Sportive), 
krovnog medunarodnog udruZenja sportskih novinara (www.aipsmedia.com). 

Hrvatski zbor sportskih novinara osnovan je i pre priznavanja samostalnosti Hrvatske 
od strane medunarodne zajednice. Naime, 5. septembra 1991. godine osnovano je 
Hrvatsko drustvo sportskih novinara, koje je 26. novembra 1994. godine na Saboru u 
Rovinju promenilo ime u Hrvatski zbor sportskih novinara, a takav naziv udruzenje 
hrvatskih sportskih novinara nosi i danas (HZSN, 2020). Prema dobijenim podacima, 
Hrvatski zbor sportskih novinara ukupno broji 182 Clana, medu kojima je 14 Zena. 
Clanstvo u HZSN-u, jednako kao i u AIPS-u i u drugim novinarskim organizacijama, nije 
obavezno, te svake dve godine dolazi do ponovnog brojanja Clanova. S druge strane, o 
priblizno realnijem broju sportskih novinarki u redakcijama u Hrvatskoj posluZzice i 
popis novinara i novinarki koji su sudelovali u izboru najboljih sportista, sportistkinja i 
sportskih kolektiva Hrvatske za 2019. godinu koju tradicionalno organizuju ,,Sportske 
novosti”, jedine dnevne sportske novine u Hrvatskoj. Naime, za sportistu, sportistkinju, 
tim i ekipu godine u Hrvatskoj glasalo je tada 290 novinara iz 55 redakcija, od kojih je 
27 novinarki. Naravno, broj sportskih novinarki u Hrvatskoj je jos veci, jer nisu sve 
redakcije sudelovale u ovom izboru (Sportske novosti, 2019). 


U Bosni i Hercegovini, zbog specifi¢nog drzavnog ustrojstva nakon Dejtonskog 
sporazuma, gde je drzava podeljena na dva entiteta — Federaciju Bosne i Hercegovine i 
Republiku Srpsku, deluje Asocijacija sportskih novinara Federacije Bosne i Hercegovine, 
ali u sklopu Drustva BiH novinara. Premda je postojala inicijativa za formiranje krovne 
organizacije sportskih novinara na nivou cele Bosne i Hercegovine, to se nije dogodilo. 
Asocijaciji sportskih novinara Federacije Bosne i Hercegovine mogu pristupiti sportski 
novinari iz oba entiteta. Prema podacima dobijenim iz ASNFBIH, danas u Federaciji 
Bosne i Hercegovine deluje 15 profesionalnih sportskih novinarki, a tu je joS odredeni 
broj Zena koje se bave sportskim novinarstvom, ali u honorarnom statusu ili za svoje 
medije rade na ugovor o delu (Asocijacija sportskih novinara Federacije Bosne i 
Hercegovine, 2020). 


Udruzenje sportskih novinara Srbije takode je proslo razlicite faze u zavisnosti od 
promena drzavnog uredenja. Tako je nakon raspada Jugoslavije, 24. juna 1992. godine, 
odrzana Skupstina sportskih novinara SR Jugoslavije, kome je prethodilo formiranje 
Udruzenja sportskih novinara u Srbiji i Crnoj Gori, tadaSnjim preostalim Clanicama 
Savezne Republike Jugoslavije. Tako je 20. juna 1992. godine odrzana SkupStina 
Udruzenja sportskih novinara Srbije, a nakon osamostaljenja Crne Gore, 2007. godine 
prihvacen je zahtev Udruzenja sportskih novinara Srbije o zadrzavanju mesta u 
Medunarodnoj asocijaciji sportskih novinara (AIPS). Clanstvo u USNS nije obavezno, a 
obnavlja se svake druge godine. Iz tog razloga neobaveznog Clanstva nije bilo mogu¢e 
lako utvrditi ta¢an broj sportskih novinarki Udruzenja sportskih novinara Srbije. Iz 
Udruzenja je dobijen podatak da je, od 220 sportskih novinara koji imaju pres kartu 
USNS-a, samo 14 Zena u 2020. godini imalo taj status. Medutim, kratkom anketom 
medu svim najeminentnijim redakcijama u Republici Srbiji utvrdeno je kako u 21 
redakciji profesionalno deluju 43 sportske novinarke. Iz USNS procenjuju kako je 80-ak 

novinarki koje se u Srbiji bave sportskim novinarstvom, bez obzira da li se radi o 
profesionalnom ili honorarnom statusu (USNS, 2020). 


Tokom leta 1992. godine u Sloveniji je osnovano Drustvo Sportnih novinarjev Slovenije 
(DSNS). Prema podacima dobijenim iz DSNS, trenutno je, od 173 aktivna élana i 30 
penzionera, 25 novinarki i 10 fotoreporterki, koje takode, prema statutu DSNS, imaju 
pravo na ¢Clanstvo u toj organizaciji (DSNS, 2020). 


Udruzenje sportskih novinara Crne Gore navodi kako je ono osnovano jos 1962. 
godine, premda je Crna Gora samostalna drzava od 3. juna 2006. godine. Nakon toga 
Udruzenje sportskih novinara Crne Gore pocinje da deluje samostalno, a kasnije su 
primljeni i u clanstvo AIPS-a (USNCG, 2020). Prema dobijenim podacima iz USNCG, 
danas su samo tri sportske novinarke stalne Cclanice Udruzenja. Naime, Clanstvo u 
udruzenju ne samo da je neobavezno nego se ni ne pla¢a Clanarina. 


Sekcija sportskih novinara Makedonije (SSNM) sastavni je deo UdruZzenja novinara 
Makedonije (UNM). Od stotinjak sportskih novinara koji redovno plaéaju ¢lanarinu, 
samo je sedam Zena. Od toga, tri su televizijske sportske novinarke, tri rade na 
portalima, a jedna u novinama. Sve su stare izmedu 35 i 50 godinais vise od 15 godina 
rada u sportskom novinarstvu. Premda je broj sportskih novinarki u Makedoniji znatno 
veci, mlade sportske novinarke, pa i novinarke uopsteno, ne ulaze u udruZzenja 
sportskih novinara, niti u Sekciju sportskih novinara Makedonije. Iz SSNM navode kao 
probleme male plate i cinjenicu kako razliciti mediji koriste sve vise tzv. opSte novinare, 
koji nisu specijalizovani ili su u redakciji zaduzeni za pracenje drustvenih mreZa i ostalih 
medija (tzv. copy-paste novinarstvo), pa onda na osnovu razlicitih objava kreiraju 
medijski sadrzaj (Sekcija sportskih novinara Makedonije, 2020). 


TABELA 1: Clanstvo sportskih novinarki u nacionalnim udruzenjima sportskih novinara 


Drzava Broj Clanica u udruzenjima 
sportskih novinara 
Hrvatska 14 
BiH 15 
Slovenija 25+10 
Srbija 14 
Crna Gora 3 
Makedonija 7 


Izvor: Udruzenja sportskih novinara Hrvatske, BiH, Slovenije, Srbije, Crne Gore i 
Makedonije? 


2U Drustvu sportskih novinara Slovenije (DSNS) pravo na élanstvo osim sportskih 
novinarki imaju i fotoreporterke. 

4.2. Anketa o Zenama u sportskom novinarstvu 


Podrucje koje se istraZuje su razliciti oblici diskriminacije sportskih novinarki. Ispituje se 
da li je Zenama teze uspeti u sportskom novinarstvu i da li je razlog manjeg broja Zena 
u sportskom novinarstvu njihova nezainteresovanost. Istrazivanjem putem ankete 
obuhvacene su tri ciljane grupe. Prvi deo je vezan za ispitivanje zena koje rade u 
sportskom novinarstvu i obuhvatilo je polozaj, ulogu i pitanja predrasuda_ i(li) 
diskriminacije s kojima se susrecu. Drugi deo se odnosi na ispitivanje i percepciju 
javnosti o Zenama kao sportskim novinarkama. Treci deo se odnosi na anketu koja je 
obavljena sa studentkinjama novinarstva. 


Anketiranjem sportskih novinarki na podrucju svih zemalja bivsSe Jugoslavije dobijen je 
veliki broj odgovora i reprezentativan uzorak. Na taj nacin, Zelja autora ovog rada je da 
prikazu i Siru sliku o Zenama u sportskom novinarstvu. Cilj ankete je saznati kakvo je 
stanje i polozaj Zena u sportskom novinarstvu, a posebno vezano za predrasude o 
sportskim novinarkama i jesu li se na svom poslu suocile s nekom vrstom 
diskriminacije. Anketa je poslata na adrese sportskih novinarki ili onih koje su radile u 
sportskom novinarstvu i iskljucivo s iskustvom sportskih novinarki su mogle ispuniti 
anketu u istom razdoblju. 


Anketa povezana s ovom tematikom je obavljena kroz deset pitanja koja su u nastavku 
prikazana i analizirana. Treba naglasiti kako se radi o jedinstvenom i verovatno prvom 
istrazivanju u kojem su ispitanice iskljucivo bile sportske novinarke. Anketu su 
ispunjavale sportske novinarke iz Hrvatske, Slovenije, Srbije, Bosne i Hercegovine, 
Makedonije i Crne Gore kako bi se dobio Sto veci uzorak ispitanica, te da se prikaze Sira 
slika 0 Zenama u sportskom novinarstvu. Cilj ankete je bio saznati kakvo je stanje i 
polozaj Zena u sportskom novinarstvu, jesu li se susrele s predrasudama u svom poslu 
zato Sto su Zene i jesu li se na svom poslu suocile s nekom vrstom diskriminacije. 
Anketa je bila javnog tipa, a poslata je na adrese sportskih novinarki ili onih koje su 
dugo godina radile u sportskom novinarstvu. Anketa se mogla ispuniti od 21. maja do 
4. juna 2020. godine, kada je zakljucena, te je zabelezeno sudelovanje 51 anketirane 
sportske novinarke, a prihvaéeni su odgovori 46 anketiranih?. 


Vecina ispitanih sportskih novinarki, prema Grafiku 1, na pitanje o mestima na kojima 
su radile ili rade u sportskom novinarstvu, odgovorila je da je to na novinarsko- 
reporterskim, ¢ak 87% (40 Zena). Zatim, da je radila ili radi na reporterskim je 
odgovorilo njih 34, Sto je 73,9%, a 26,1% (12 zena) na komentatorskim. Na poziciji 
urednica rubrike bilo je 21,7% sportskih novinarki, dok ih je 15,2% odgovorilo da su bile 
ili su na poziciji zamenice urednika rubrike. Urednica programa je 10,9% ispitanica (pet 
Zena), kao i urednica unutar rubrike. Pomocnica urednika rubrike ima 8,7%, glavnih 
urednica redakcije 6,5%, a 4,3% zamenica urednika redakcije. Ostali odgovori nose po 
2,2%, Sto znaci da je po jedna Zena odgovorila da je radila na poslovima pomoénice 


3 Odgovori pet anketiranih uéesnica nisu prinvaceni zbog sumnji u iskrenost odgovora. 

glavnog urednika, voditeljice, vlasnice portala, novinara u okviru neke druge rubrike, 
kolumniste, redaktora, urednice/redaktorice priloga. 


GRAFIK 1: Na kojim ste sve poslovima radii ili radite u sportskom novinarstvu? 


40 (8 


Novinarsko - izvjestitejskim 
Reporterskim 


Urednica Komentatorskim 


ednika rubrik 


34 (73,9 %) 


12 (26,1 %) 


2 7 (15,2 %) 

rubrike (na 10 (21,7 %) 
ES Urednica programa 5 (10,9 %) 

primjer sport) Urednica unutar rubrike 5 (10,9 %) 

Pomotnica urednika rubrike 4 (8,7 %) 


Zamjenica urednika redakcije 2 (4,3 %) 
pnsgspuigan Pomoétnica urednika redakcije}~-0 (0 %) 
Voditeljica avna urednice-sodekese 3 (6,5 %) 

sportskih 1(2,2 %) 

aia pagy 1 (2.2%) 

televizijskih at—-1 (22%) 

Vijesti 1 (2,2 %) 

1(2,2 %) 

1 (2,2 %) 

cs » t 1 (2,2 %) 

Urednica 102%) 

sportskog Urednica/redaktorica priloga 1(2,2 %) 
priloga za 0 10 20 30 40 


za mlade 


Izvor: liéna arhiva autora 


GRAFIK 2: Susretanje Zena s predrasudama u sportskom novinarstvu 


Jeste li se susureli s predrasudama u sportskom novinarstvu zato Sto ste Zena? 


46 odgovora 


@ Susreia sam se dosta éesto 
@ Susrela sam se rijetko 
@ Nisam se uopée susrela 


Izvor: liéna arhiva autora 


Buduci da rad istrazuje predrasude i diskriminaciju Zena u sportskom novinarstvu, bilo 
je potrebno saznati kakva je situacija danas. Prema Grafiku 2, na pitanje o tome da li su 
se susrele s predrasudama u sportskom novinarstvu zato Sto su Zene, 43,5% ispitanica 
(20 Zena) odgovorilo je da se susrelo dosta Cesto. U istom postotku nalazi se odgovor 
da su se susrele retko. Manji postotak ispitanica nije se uopSte susreo s predrasudama, 
njih 13%. 

GRAFIK 3: Susret s nekom vrstom diskriminacije na poslu 


Jeste li se na svom poslu suoéili s nekom vrstom diskriminacije? 


46 odgovora 


3 (6,5 %) 


26 (56,5 %) 


36,5 %) 


0 (0%) 
—13 (28,3 %) 
—10 (21,7 %) 


Imovinskom 2 (4,3 %) 


Nisam se susrela s nijednim 


= 9 
oblikom dis... 15 (32,6 %) 


0 10 20 30 


Izvor: liéna arhiva autora 


Na pitanje o tome da li su se na svom poslu suocile s nekom vrstom diskriminacije, 
55,5% Zena (26) odgovorilo je da se susrelo sa polnom, dok je 32,6% (15 Zena) 
odgovorilo da se nisu susrele s bilo kakvim oblikom diskriminacije. Grafik 3 pokazuje da 
se sa seksualnom diskriminacijom susrelo 28,3% ispitanica, a 21,7% (13 Zena) susrelo 
se sa starosnom diskriminacijom. S eti¢kom se susrelo 6,5% (tri Zene), a dve Zene 
susrele su se s imovinskom diskriminacijom, Sto je 4,3%. S rasnom diskriminacijom nije 
se susrela nijedna Zena. 


GRAFIK 4: Koliko Cesto ste se susreli s diskriminacijom zato Sto ste Zena? 


@ Jednom do dvaput u Zivotu 
@ Jednom godisnje 

@ Gotovo svakodnevno 

@ Vise puta godisnje 

@ Nikada 


Izvor: li¢éna arhiva autora 
Pitanje o kojem se govori u Grafiku 4 nadovezuje se na prethodno, u kojem se saznalo s 


kojom vrstom diskriminacije su se susrele sportske novinarke. U ovom pitanju Zelelo se 
saznati koliko ¢esto su se susrele s diskriminacijom samo zato Sto su Zene. Njih 32,6% 

(15 Zena) odgovorilo je kako se s diskriminacijom susrelo vise puta godisnje, dok ih se 
jednom do dva puta godisnje sa istim problemom susrelo 28,3%. S druge strane, 
postoji 17,4% sportskih novinarki koje se nikada nisu susrele s diskriminacijom, dok je 
Sest Zena (13%) odgovorilo da se susrelo jednom godisnje, a 8,7% (cetiri Zene) da se 
susrece svakodnevno. 


GRAFIK 5: Mislite li kako je muskarcima lakse uspeti u sportskom novinarstvu? 
2,2% 
ft @ Da cesto 
@ Da ponekad 
@ Da rijetko 


@ Jednako im je kao i Zenama 
> 2.2% @ Tee im je nego li Zenama 


Izvor: liéna arhiva autora 


Prema Grafiku 5, vecina ispitanih sportskih novinarki na pitanje o tome da li smatraju 
da je muSkarcima lakSe uspeti u sportskom novinarstvu dala je potvrdni odgovor. 
Odgovor da je tako cesto dalo je 27 Zena, Sto je 58,7%, a da je tako ponekad odgovorilo 
je 13 Zena, Sto je 26,1%. S druge strane, 10,9% ispitanica odgovorilo je kako im je 
jednako kao i Zenama. Na poslednjem mestu nalaze se odgovori koji istitu da je to 
retko i da je muSkarcima tezZe nego Zenama, Sto je izdvojila po jedna Zena (po 2,2%). 


GRAFIK 6: Da li je Zenama u sportskom novinarstvu lakse ili teze da napreduju od 
njihovih kolega muSkaraca? 


@ Lakse im je 
@ Teze imje 
@ Jednako im je omoguéeno napredovanje 


“= 


Izvor: liéna arhiva autora 

Grafik 6 pokazuje jedan vazan problem Zena uopSte, a to je napredovanje u poslu. Na 
pitanje o tome da li je Zenama u sportskom novinarstvu lakSe ili teze da napreduju u 
odnosu na njihove kolege muSkarce 71,7% ispitanica (33 Zene) odgovorilo je da je teze, 
a 10 sportskih novinarki, Sto je 21,7%, odgovorilo je da im je jednako omoguceno 
napredovanje. Nadalje, 6,5% (tri Zene) smatra da je lakSe napredovati. 


4.3. Anketa percepcije javnosti o Zenama u sportskom novinarstvu 


Cilj anketnog istrazivanja je uz pomoé upitnika prikupiti odredene informacije za 
podru¢je koje se istraZzuje. Konkretnije, htelo se pokazati kakva je percepcija javnosti 
prema sportskim novinarkama i koliko su vidljive i prepoznatljive. Postavljeno je Sest 
pitanja, pri Cemu su Cetiri pitanja izbor jednog od ponudenih odgovora ili nekoliko njih, 
dok su dva pitanja slobodnog odgovora, a to su ujedno i neobavezna pitanja. 


GRAFIK 7: Mislite li kako je muskarcima lakse uspeti u sportskom novinarstvu nego 
Zenama? 


107 odgovora 


3,7% 
@ Mislim kako im je lakSe 


@ Mislim kako im je teze 
@ Jednako im je kao i Zenama 


Izvor: liéna arhiva autora 


S obzirom na to da su tema ovog rada zene u sportskom novinarstvu, jedan od ciljeva 
rada je ispitati ljude o tome Sta oni misle o tezi da je muSkarcima lakSe uspeti u 
sportskom novinarstvu nego Zenama. Prema Grafiku 7, Cak 64,5% ispitanih smatra 
kako je muSkarcima lakSe, a 31,8% misli kako im je jednako kao i Zenama. Samo 3,7% 
ispitanika misli da je muSkarcima teze uspeti u sportskom novinarstvu. 


Na pitanje u Grafiku 8, o tome da li smatraju kako postoje sportovi i sportski dogadaji s 


kojin Zene mogu kvalitetnije izvestavati od svojih kolega muSkaraca, njih 38,3% 
odgovorilo je da postoje, dok ih je 33,6% odgovorilo da ne postoje, a 25% da ne zna. 

GRAFIK 8: Smatrate li kako postoje sportovi i sportski dogadaji s kojih Zene mogu 
kvalitetnije izvestavati od njihovih kolega muskaraca? 


107 odgovora 


@ Da 
@ Ne 
@ Neznam 


Izvor: liéna arhiva autora 


GRAFIK 9: Smatrate li kako Zene pokazuju manji interes za sport od muskaraca? 
107 odgovora 
@ Da 


@ Ne 
@ Pokazuju jednako 


65.4% 


Izvor: liéna arhiva autora 


Na Grafiku 9, na pitanje da li smatraju kako Zene pokazuju manji interes za sport od 
muSkaraca, potvrdni odgovor je dalo 70 osoba, Sto Cini 65,4%. Sledi 15% ispitanika koji 
to ne smatraju, a 19,6% ispitanika odgovorilo je kako smatra da pokazuju jednaki 
interes. 


4.4. Anketa namenjena studentkinjama novinarstva 


Ovom kratkom anketom, koja se sastoji od tri pitanja, Zelelo se saznati kakva je 
buducnost Zenskog sportskog novinarstva u Hrvatskoj. Anketa je  poslata 
studentkinjama koje studiraju novinarstvo pomocu grupa na drustvenoj mrezi 
»Fejsbuk” (Facebook). Postavijena su dva pitanja na koja su studentkinje odgovarale 
tako Sto su odabrale ono Sto je istinito za njih. 

GRAFIK 10: Da li je sportsko novinarstvo razlog Vaseg upisivanja na fakultet 
novinarstva? 


112 odgovora 


@ Da, to je bio iskjudivi razlog 

@ Ne, nikada se nisam vidjela u sportskom 
novinarstvu 

@ Da, ali sportsko novinarstvo bio je jedan 
od razloga 


Izvor: liéna arhiva autora 


Prema Grafiku 10, na pitanje o tome da li je sportsko novinarstvo razlog njihovog 
upisivanja na fakultet, 58 ispitanica odgovorilo je da nije, odnosno da se nikada nisu 
videle u sportskom novinarstvu, Sto je 51,8%. Sa druge strane, da je sportsko 
novinarstvo bio jedan od razloga odgovorilo je 32,1% (36 anketiranih studentkinja), 
dok je 16,1% (18 anketiranih) odgovorilo kako je to bio iskljucivi razlog upisivanja 
fakulteta novinarstva. 


GRAFIK 11: MoZete li se u buducnosti zamisliti kao sportska novinarka? 


112 odgovora 


@ Da, jer mije to danas prvi izbor i Zelja 

@ Mogu se zamisliti, ali sportsko 
Novinarstvo nije Mo) prvi izbor 

@ Ne mogu se uopée zamisliti na tom 
poslu 


33,9% 


Izvor: liéna arhiva autora 


Prema Grafiku 11, na pitanje mogu li se zamisliti u sportskom novinarstvu, vecina 
ispitanih studentkinja odgovorila je da mogu, ali da sportsko novinarstvo nije njihov 
prvi izbor, njih 45,5% (51 studentkinja). S druge strane, da im je to prvi izbor i Zelja 
odgovorilo je 20,5% (23), dok je trecina odgovorila da se ne moze zamisliti u tom poslu. 

5. Rasprava 


Cilj ovoga rada je bio saznati kakva je uloga i poloZaj Zena u sportskom novinarstvu. 
Hipoteze su proverene sa tri ankete, na tri razlicita uzorka. Postoje brojni poslovi gde 
su zene diskriminisane. Jedan od tih poslova, Sto je pokazala prva anketa, jeste i 
sportsko novinarstvo, u kojem su se Zene susrele s raznim problemima, nepoverenjem 
u_ strucnost, te razlicitim vrstama diskriminacije. Osim diskriminacijom, sportske 
novinarke susrecu se is predrasudama, koja predstavija unapred doneseno misljenje ili 
sud o nekome, te iz nje proizilaze razni oblici nepravednog i diskriminirajuceg 
ponaganja prema nekoj osobi. Cak 43,5% ispitanih sportskih novinarki susrelo se dosta 
cesto s predrasudama, Sto im je sigurno otezalo napredak u karijeri. Kako su 
predrasude negativni stavovi o osobama, u ovom slucaju sportskim novinarkama, one 
su morale svojim radom, trudom i upornoscu razbiti predrasude okoline kako bi mogle 
napredovati u karijeri. Kako bi uzorak bio veci, ispitanice u prvoj anketi bile su sportske 
novinarke iz Hrvatske i ostalih zemalja nastalih na podrucju bivse Jugoslavije, koje su 
potvrdile da su se susrele s razlicitim oblicima diskriminacije. 


Prva hipoteza, da je zenama teze uspeti u sportskom novinarstvu nego njihovim 
kolegama muSkarcima, potvrdena je jer Cak 58,7% ispitanih sportskih novinarki smatra 
kako je muSkarcima lakSe uspeti nego Zenama, a to smatraju i pratioci sportskih 
zbivanja. Druga hipoteza, da su Zene u sportskom novinarstvu suocene su s razlicitim 
oblicima diskriminacije, takode je potvrdena jer se 56,5% ispitanica susrelo sa polnom 
diskriminacijom, a 32,6% zena s diskriminacijom se susrece vise puta godisnje. 
Hipoteza da je manji interes Zena za sportsko novinarstvo pokazala se taCnom jer 
65,4% ispitanih razlicitih starosnih grupa smatra kako zene pokazuju manji interes za 
sport od muSkaraca. Uz to 51,8 odsto ispitanih studentkinja novinarstva i srodnih 
fakulteta nikada se nisu zamisljale u sportskom novinarstvu, a njih gotovo 34 odsto ni 
danas se ne vidi u sportskom novinarstvu. 


Osim navedenog istrazivanja, postoje podaci da i u drugim vrstama novinarstva zene 
imaju odredene probleme kada je rec o zastupljenosti. Naime, prema istrazivanju 
uloge i polozaja Zena i analizi 3.148 vesti iz 180 sredisnjih informativnih emisija tri 
televizije s nacionalnom frekvencijom u Hrvatskoj u razdoblju od 2009. do 2013. 
godine, pokazano je kako zene autorski potpisuju znacajno vise (42,6%) vesti od 
muSkaraca (23,9%). Bez obzira na to, muskarci su se kao voditelji informativnih emisija 
u analiziranom razdoblju pojavijivali u 60 odsto slu¢ajeva. Dakle, dok Zene vise rade iza 
kamere, muSkarci se CesSce pojavijuju isored kamere. MuSkarci kao autori vesti 
(novinari) izrazito biraju muSkarce kao izvore informacija, a samo u 2,5% vesti kao izvor 
biraju Zene (Car i dr., 2017). 


U sklopu rasprave o sprovedenim istrazivanjima o ulozi i statusu Zena kao sportskih 
novinarki postoje vec sprovedena istrazivanja u ranijim razdobljima i u drugim 
zemljama. Novinari su vec pocetkom sedamdesetih godina proslog veka utvrdili da je 
samo oko 25 Zena bilo zaposleno u sportskom novinarstvu u SAD-u (Creedon, 1994). Uz 

to, sprovedeno je demografsko istrazivanje koje govori o tome da su americki sportski 
novinari zaposleni u novinama i popularnim internetskim stranicama bili muSkarci —i to 
¢ak njih 94 odsto, sportskih urednika je bilo 90 odsto, pomoénika urednika 89 odsto, 
novinara 90 odsto, a kolumnista i grafickih urednika 84 odsto (Lapchick, Moss II, Russell 
& Scearce, 2011). U promatranom razdoblju zene cine samo 7-10 odsto od ukupnog 
broja americkih televizijskih sportskih novinara (Etling, Young, Faux & Mitchell, 2011). 
Stavige, mnoge Zene na televiziji u sportskom novinarstvu su, Cini se, angazovane kao 
sporedni reporteri, uglavnom zbog njihovog seksepila (Davis & Krawczyk, 2010). 


Studije u brojnim zemljama (npr, Australija, Kanada, Velika Britanija, Novi Zeland, 
Spanija, Holandija) dosledno pokazuju da su muskarci autori vecine sportskih sadrzaja 
bez obzira na vrstu medija (Biscomp & Griggs, 2012). Prema drugom istraZivanju iz tog 
vremena, u drzavi Izrael od svih sportskih Clanaka 89 odsto su autori muSkarci, a zene 
samo 11 odsto (Bernstein, 2002). Navedeni podaci samo potvrduju dokaze postavljenih 
hipoteza. Ovome se moze dodati istrazivanje iz kojeg proizilazi da je sve vise Zena u 
urednickim poslovima, pa to moze biti podsticaj kako bi zene u sportskom novinarstvu 
bile vise zastupljene u novinarskoj operativi (Tamir et al., 2017). Takode, jedno 
istrazivanje pokazalo je kako ce vise Zena biti u sportskom novinarstvu ako se Zene za 
to opredeljuju vec u ranom dobu, te nastave edukaciju i specijalizaciju (Galily, 2014). 


U buduénosti se, ipak, prema istrazivanju u ovom radu sprovedenom kroz anketu 
medu studentkinjama novinarstva, a na temelju dobijenih rezultata, moze ocekivati 
porast broja Zena u sportskom novinarstvu, s obzirom na povecani interes kod Zena za 
novinarstvo uopste i veci broj Zena na studijama novinarstva od muSkaraca. Novi 
mediji sportskim novinarkama daju vise moguc¢nosti da se bave ovim oblikom 
novinarstva. Neke od njih pokrenule su vlastite medije i sada rade ono Sto vole i 
kreiraju vlastiti sadrzaj. Mozda u buducnosti nece postojati veca zainteresovanost Zena 
za sportsko novinarstvo, ali ovaj rad pokazuje da se moze o¢cekivati veci broj Zena u 
sportskom novinarstvu, kao i to da sportsko novinarstvo nije iskljucivo rezervisano za 
muSkarce, vec za sve one koji vole sport i koji su Zeljni uciti, istrazivati i dati sve od sebe 
da steknu kompetencije, znanja i vestine sportskih novinara. Sama javnost vec sada je 
upoznata s radom Zena u sportskom novinarstvu. Spremna je na nova lica i na 
promene u smislu komentarisanja i izveStavanja sa sportskih dogadaja, a sigurno zene 
u sportskom novinarstvu mogu doprineti Zeljenim promenama. 


6. Zakljucak 


Iz prethodnog sadrzaja, posebno iz rasprave, moze se zakljuciti da su cilj i zadaci ovoga 
rada ispunjeni. Analizirani su osnovni podaci u vezi sudelovanja Zena u novinarstvu 
tokom istorije. Posebno je obradeno sportsko novinarstvo i novinari s osvrtom na 
sudelovanje zena, kako u svetskom, tako i u hrvatskom sportskom novinarstvu. 
Postavljena hipoteza u sva tri oblika je istrazena i dokazana sa sledecim podacima. Cak 
58,7 odsto ispitanica smatra da je muSkarcima lakSe uspeti u novinarstvu nego 

zenama. Od svih ispitanih novinarki 56,5 odsto njih smatra da su doZivele neki oblik 
polne diskriminacije. Posebno je vazno napomenuti da 65,4 odsto Zena pokazuje manji 
interes za novinarstvo zbog navedenih razloga. Osim toga, istrazivanja iz sveta takode 
potvrduju da su Zene slabije zastupljene u sportskom novinarstvu. Bez obzira na to, 
postoje relevantni stavovi da Zene trebaju vec u ranijem dobu da pokazu zanimanje za 
sportsko novinarstvo i sport uopSte, a onda u skladu s li¢nim interesom da rade na 
vilastitom obrazovanju i usavrsavanju, kroz edukaciju i specijalizaciju, te naravno i 
praksu, bez koje je nemoguce graditi novinarsku karijeru. 


7. Ogranicenja i nastavak u istrazivanju 


Ovaj istrazivacki rad je imao za cilj istraziti ulogu i polozaj Zena u sportskom 
novinarstvu na podrucju regije, odnosno zemalja nastalih na podrucju bivse 
Jugoslavije. Istrazivanje je obavljeno empirijskom metodom na terenu_ koristeci 
dostupne informacije i uz pomoé ankete. U tom pogledu nije dosad bilo relevantnih 
podataka koji se mogu naci na platformama i drugim internetskim izvorima. Buduca 
istrazivanja bi trebala obuhvatiti sofisticiranije metode s posebnim naglaskom na 
obrazovni proces Zena u cilju bavljenja sportskim novinarstvom. Uz to, nastavak 
istrazivanja treba usmeriti na utvrdivanje optimistickih razloga kako bi zene bile vise 
ukljucene u sportsko novinarstvo, posebno u urednicke i voditeljske uloge. 

THE ROLE AND POSITION OF WOMEN IN SPORTS 
JOURNALISM 


Summary: Sports journalism is a special type of journalism that transmits information 
on sports topics and events. The stereotype that men can report on sports better than 
women is often encountered. Therefore, the aim of this paper is to discover what used 
to be the position and role of women in sports journalism and what it is today, to 
discover whether sports journalists face discrimination, what the public thinks of 
women in sports journalism and what future women have in this field. In this regard, 
the hypotheses have been set in according to which it is harder for women to succeed 
in sports journalism, further how female sports journalists encounter various forms of 
discrimination which results in less interest from women in sports journalism in general. 
In the research, we used general and special methodology, but also the historical 
method, with which we discovered the historical role of women in journalism in general 
and in sports journalism. The content first covered the special features of sports 
journalism and sports journalists, and then a research was conducted. Recent literature 
was used and surveys were conducted with different target groups. The results of the 
research determined the justification of the goals and the position of women in sports 
journalism and thus confirmed the set hypotheses. Based on the collected data, an 
analysis of the results was made, and further to the discussion, the conclusions were 
reached in respect of the justification of the goals and evidence of the set hypotheses. 
Continuation of research on this topic should focus on more sophisticated methods and 
the educational process in order to better represent the women in sports journalism. 

